26. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 203772/323 της 5 Ιαν./12 Φεβρ. 1970 (ΦΕΚ Β΄ 114) Περί ορισμού ως τυπικού προσόντος διορισμού εις τον πρώτον και δεύτερον εισαγωγικόν βαθμόν του Β1 Λογιστικού Κλάδου Β΄ Κατηγορίας των υπαλλήλων των Τ.Γ.Κ. και Δασών και το απολυτήριον Γυμνασίου. Έχοντες υπ’ όψει: 1)το άρθρ. 7 παρ. 5 του από 23/24.12.55 Β. Δ/τος «περί εφαρμογής του Υπαλληλικού Κώδικος επί των υπαλλήλων Ν.Π.Δ.Δ.». 2)Την υπ’ αριθ. 950/18.12.69 σύμφωνον γνώμην του Α.Σ.Δ.Υ., αποφασίζομεν: Α)Ορίζομεν ως τυπικόν προσόν διορισμού, εις τον πρώτον και δεύτερον εισαγωγικόν βαθμόν του Β1 Λογιστικού Κλάδου Β΄ κατηγορίας, των υπαλλήλων απάντων των Ταμείων Γεωργίας, Κτηνοτροφίας και Δασών, απολυτήριον Οικονομικού Γυμνασίου ή τέως Μέσης Δημοσίας Εμπορικής Σχολής ή εξαταξίου Γυμνασίου ή ετέρας ισοτίμου προς ταύτας Σχολής. Β)Δια τον δεύτερον εισαγωγικόν βαθμόν απαιτείται επί πλέον και διετής λογιστική υπηρεσία παρά τω Δημοσίω ή Ν.Π.Δ.Δ. ή αθροιστικώς παρ’ αμφοτέροις, προσηκόντως βεβαιουμένη. Η παρούσα δημοσιευθήτω δια της Εφημερίδος της Κυβερνήσεως. 